### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

En nylig rapport fastslår, at der er store forskelle blandt aarhusianernes medborgerskabsfølelse. Tallene viser, at vores unge medborgere og borgere bosat i Trige og Hasselager i væsentlig mindre grad oplever det medborgerskab, som kommunen tilsigter i sin medborgerskabspolitik.

I Venstre mener vi at Borgerskab for alle dele af vores by er vigtig, for det er når vi får mulighed for at tage del i fællesskabet at vi oplever os som medborgere. Med ægte medborgerskab styrker vi ligeværd hvilket er en forudsætning for at vi kan deltage lige og frie i vores lokalsamfund. Vi finder det bekymrende at der er så store alders og geografiske forskelle i oplevelsen af at have medindflydelse på sit lokalsamfund.

I Venstre ønsker vi at alle i [adresse] oplever at have en reel indflydelse på deres lokalsamfund, hvor vi skaber rammerne for at medborgerskabet kan trives og udfolde sig både udendørs og indendørs.

**Eventuelle input til hvem, hvad, hvordan og hvor mange ressourcer**

Derfor foreslår Venstre at der afsættes midler til indsatser der kan styrke de unges medborgerskab på deres lokalsamfund, ligesom vi ønsker afsat midler til at styrke medborgerskabet blandt borgerne i Hasselager og Trige der lige nu oplever stort underskud på medborgerskabskontoen.

Det kan være midler til at omdannelse af eksisterende lokale bygninger, der kan fungere som lokale miljøer til at praktisere medborgerskab i, hvor vi udvider de kommunale institutioners funktion så medborgerskab også kan udfolde sig der.

Venstre ønsker at de unge, samt fællesrådene i Trige og Hasselager indgår i som en aktiv part i styrkelsen af medborgerskabet.

Kontaktpersoner fra partiet: Margrethe Dam og Jimmy Mogensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.